สถานกงสุลใหญ่ ณ เมืองฮ่องกง ประกาศเตือนคนไทยในฮ่องกง หลีกเลี่ยงและระมัดระวังการชุมนุมประท้วงหลายจุดทั่วเกาะฮ่องกง
สถานกงสุลใหญ่ ณ เมืองฮ่องกง ประกาศเตือนคนไทยในฮ่องกง หลีกเลี่ยงและระมัดระวังการชุมนุมประท้วงหลายจุดทั่วเกาะฮ่องกงสถานกงสุลใหญ่ ณ เมืองฮ่องกง แจ้งข้อมูลการชุมนุมผ่านหน้าเพจเฟซบุ๊กของสถานกงสุล โดยระบุว่า ตั้งแต่ช่วงเช้าของวันนี้ (5 ส.ค. 62) กลุ่มผู้ประท้วง กระจายตัวเพื่อขัดขวางและปิดกั้นการคมนาคมสาธารณะในฮ่องกง ทั้งปิดกั้นและขัดขวางการใช้รถไฟใต้ดิน MTR ในสายต่าง ๆ รวมทั้ง มีการขัดขวางการจราจรทางรถยนต์ ด้วยการปิดกั้นสถานีรถประจำทางสาธารณะ (สถานี Kowloon bay และสถานี Lai Chi Kok) และปิดกั้นอุโมงค์ข้ามเกาะฮ่องกง - เกาลูน โดยตั้งแต่เวลา 13.00 น. เป็นต้นไป มีรายงานว่า กลุ่มผู้ประท้วงจะยกระดับการชุมนุมประท้วง ด้วยการนัดหยุดงาน และกระจายการชุมนุมประท้วงใน 7 ย่านหลัก (Admiralty / Mong Kok / Wong Tai Sin / Sha Tin / Tsuen Wan / Tuen Mun / Tai Po) ในการนี้ สถานกงสุลใหญ่ฯ จึงขอให้คนไทยในฮ่องกง โปรดพิจารณาหลีกเลี่ยงและระมัดระวังในการเดินทางมาในพื้นที่ชุมนุมประท้วงและพื้นที่ใกล้เคียง และโปรดเผื่อเวลาในการเดินทาง ทั้งทางรถยนต์ รถไฟใต้ดิน MTR และการเดินทางไปสนามบิน เนื่องจาก มีการปิดกั้นและขัดขวางการขนส่งมวลชนในฮ่องกงเป็นวงกว้างขณะที่ ท่าอากาศยานนานาชาติฮ่องกง ได้ออกประกาศสถานการณ์พิเศษ เนื่องจากพนักงานหลายสายการบินได้ทำการประท้วงหยุดงานพร้อมกัน จึงทำให้สายการบินบางสายไม่สามารถให้บริการบางไฟลท์ได้ ท่าอากาศยานนานาชาติฮ่องกง จึงำแนะนำผู้โดยสารทุกท่านที่มีเที่ยวบินในวันนี้ ตรวจสอบสถานะเที่ยวบินของตนกับสายการบินให้แน่ชัดก่อนที่จะเดินทางมายังสนามบิน